**מסלול סטף**

הסטף שוכן בלב הרי ירושלים, מעט ממערב לבירה. בצלעו המזרחית של הר איתן. ראשיתו של המקום הוא בתקופה הכלכוליתית (לפני 6000 שנה!!!). מאז שנת 1985 משחזרת קק"ל את הנוף והתרבות של החקלאות ההררית המסורתית, שאפינה את האזור במשך מאות שנים מי שני המעיינות שנובעים במקום זורמים לבריכות אגירה; משם בתעלות השקיה המים מועברים למדרגות חקלאיות (טרסות), בהן מגדלים עצי בוסתן וגינות ירק.

מקורו של השם "סטף" אינו ברור לחלוטין. יש אומרים כי משמעותו היא שמירת התהליך שעברו התאנים – סטיפה- כלומר , חתך המביא להבשלה מהירה של הפרי.

בעקבות כיבוש הכפר צובא הסמוך במבצע "דני" ב- 13 ביוני 1948, ניטש גם הכפר הערבי סטף שהיה במקום. בנובמבר 1949 נוסד כאן המושב ביכורה שחבריו היו אנשי לח"י. בשנות החמישים שימש הכפר הנטוש אתר אימונים ל"יחידת 101" הנודעת וכך נהרס בחלקו.

רעיון חינוכי: הביקור בסטף ביום אני והעם בארץ מאפשר חוויה ייחודית המספרת את הסיפור של הקשר של עם לארצו דרך המוטיב של חקלאות, טבע ועבודת אדמה. בסטף ניתן לראות טרסות חקלאיות, מרחבי חקלאות שימשו בעבר ובהווה לעבודה חקלאית, מעיינות (עין סטף ועין ביכורה), תעלות מים המובילות את המים לחלקות, גידולים חקלאיים ארצישראליים מובהקים (כמו הגפן הזית והשקד), ונוף הררי המדגים באופן האמיתי ביותר את התקיימותה של החקלאות בהר. דרך העיסוק בנושאי הטבע והחקלאות ניתן לבחון את הקשר של העם לארץ, על התלות של העם בארץ/ באדמה ובעונות השנה ועל ההשפעה התרבותית של מציאות גיאוגרפית זו על הווייתו של העם. המערך המובא כאן עוסק בקשר זה דרך העיסוק באופי החקלאי של הסטף, הקשר הכללי שבין הטבע לתרבות של עם ישראל, והיכרות מקרוב עם הטבע המאפיין את הארץ, במידה ויש זמן ניתן להוסיף תחנות הדרכה העוסקות במלחמה על הדרכים בירושלים בתש"ח, על מבצע דני, על יחידת 101 ההיסטורית אשר התאמנה בסטף, על החווה החקלאית שהקימה רחל ינאית בן צבי ונמצאת למרגלות הסטף, ויחידה העוסקת בפער שבין הריק של תחילת ההתיישבות בהר- לבין ההתיישבות הנרחבת שקיימת בו כיום.

**תחנה 1: הזית/גפן: (לפני שמגיעים למעין של הסטף ניתן לפנות שמאלה לשביל כחול ולהיכנס כמה מטרים פנימה ושם ניתן למצוא זיתים וגפנים ואח"כ לחזור למעין)** המערך המלא מופיע בחוברת למדריך

**תחנה 2: חקלאות בהר ותרבותו של עם: (עין סטף/ עין ביכורה וכל הטראסות באזור)**

ניתן להתחיל בפעילות המדגימה את התלות של בני האדם במים לדוגמא: ניתן לשאול מהו הדבר הראשון שאני מחפש כשאני מחליט להתיישב במקום מסוים? ניתן להראות כיצד כל הפעולות היומיומיות שלנו תלויות במים, וכו'...

הסטף מהווה מרחב חקלאי משמעותי באזור ירושלים הנתמך על ידי טרסות טבעיות וחצובות על ידי האדם. החקלאות בסטף הסתמכה על חקלאות בעל ולשחין ביחד- חקלאות השלחין שמקורה ממי מעיינות הסטף- אשר היו תלויים בגשם- ובעצם זוהי חקלאות שלחין המבוססת על חקלאות בעל.

התחנה תתחיל בהסבר על חקלאות 'בעל' וחקלאות 'שלחין'.

חקלאות **בעל** היא שיטה חקלאית אשר נסמכת על מי הגשמים ולא על מי מעיינות/ נחלים, היא תלויה ב-"שמיים"- ברצונו של האל ומכאן שמה "חקלאות בעל" (בעל היה אל הגשמים בתרבות הכנענית שישבה בארץ). חקלאות **שלחין** היא שיטה חקלאית המבוססת על השקיה של הגידולים החקלאיים, בתקופות קדומות ואפילו כיום שיטה זו התבססה על השימוש במעיין/ נחל/ נהר הנמצאים בקרבת מקום. מי המעיין היו מוזרמים לחלקות החקלאיות באמצעות תעלות השקיה שבעצם 'שילחו' את המים לחלקות- ומכאן השם 'חקלאות שלחין'.[גידולים אופייניים לחקלאות בעל בהר היו חיטה (או שעורה), גפנים, וזיתים, והתוצרת מגידולים אלו הייתה **דגן** (חיטה), **תירוש** (מיץ ענבים או יין) **ויצהר** (שמן זית). תוצרת זו הייתה בעלת חשיבות עצומה שכן כל שלושת התוצרים הללו היו ניתנים לשימור, אחסון והובלה אף בתנאים של העולם העתיק. בניגוד לגידולי חקלאות הבעל, אשר מסוגלים להתקיים בעונת היובש (הקיץ) בלא השקיה, הרי גידולי השלחין דורשים השקיה מתמדת ולכן כאמור הם גודלו ליד מעיינות. גידולי שלחין אופייניים הם **ירקות**.]

* על חקלאות בעל ושלחין בתנ"ך: דברים פרק יא/ פסוקים י-כא

"כִּי הָאָרֶץ, אֲשֶׁר אַתָּה בָא-שָׁמָּה לְרִשְׁתָּהּ--לֹא כְאֶרֶץ מִצְרַיִם הִוא, אֲשֶׁר יְצָאתֶם מִשָּׁם:  אֲשֶׁר תִּזְרַע אֶת-זַרְעֲךָ, וְהִשְׁקִיתָ בְרַגְלְךָ כְּגַן הַיָּרָק.  **יא** וְהָאָרֶץ, אֲשֶׁר אַתֶּם עֹבְרִים שָׁמָּה לְרִשְׁתָּהּ--אֶרֶץ הָרִים, וּבְקָעֹת; לִמְטַר הַשָּׁמַיִם, תִּשְׁתֶּה-מָּיִם.  **יב** אֶרֶץ, אֲשֶׁר-יְהוָה אֱלֹהֶיךָ דֹּרֵשׁ אֹתָהּ:  תָּמִיד, עֵינֵי יְהוָה אֱלֹהֶיךָ בָּהּ--מֵרֵשִׁית הַשָּׁנָה, וְעַד אַחֲרִית שָׁנָה."

התנ"ך עומד על ההבדל המהותי שבאופי התרבותי בין מצריים לישראל. במצריים החקלאי עצמאי לכאורה ואיננו מרגיש את מחסור המים ואת התלות הרבה בהם, לעומת זאת בישראל בגלל התלות הרבה בגשמים- מתקיים קשר תרבותי עמוק בין העם לאלוקיו, התלות בגשם מורגשת בכל עת ומחזקת את הקשר שבין העם לארץ ולאלוקיו- קשר רציף בין העם לקב"ה יאפשר שנה גשומה ופורייה- ובכך תלויים החיים של עם ישראל בארץ ישראל- בשפה התרבותית של העם מורגש הקשר והחיבור המשמעותי לעונות השנה, חקלאות, לאדמה ולגשם, בניגוד לעם המצרי שמתייחס למים ולחקלאות כ'דבר מובן מאליו'.

הפסוקים ממשיכים בתיאור מפורט יותר של מערכת הגומלין בין התנהגותו של עם ישראל לתנאי של גשם- הגשם הופך לחלק מהמערכת של שכר ועונש- פסוקים אלו נכנסו להיות חלק מהפרשות שנאמרות אחרי 'קריאת שמע' – והפכו להיות חלק בלתי נפרד ומשמעותי בשיח התרבותי של עם ישראל לדורותיו:

**יג** וְהָיָה, אִם-שָׁמֹעַ תִּשְׁמְעוּ אֶל-מִצְו‍ֹתַי, אֲשֶׁר אָנֹכִי מְצַוֶּה אֶתְכֶם, הַיּוֹם--לְאַהֲבָה אֶת-יְהוָה אֱלֹהֵיכֶם, וּלְעָבְדוֹ, בְּכָל-לְבַבְכֶם, וּבְכָל-נַפְשְׁכֶם.  **יד** וְנָתַתִּי מְטַר-אַרְצְכֶם בְּעִתּוֹ, יוֹרֶה וּמַלְקוֹשׁ; וְאָסַפְתָּ דְגָנֶךָ, וְתִירֹשְׁךָ וְיִצְהָרֶךָ.  **טו** וְנָתַתִּי עֵשֶׂב בְּשָׂדְךָ, לִבְהֶמְתֶּךָ; וְאָכַלְתָּ, וְשָׂבָעְתָּ.  **טז** הִשָּׁמְרוּ לָכֶם, פֶּן יִפְתֶּה לְבַבְכֶם; וְסַרְתֶּם, וַעֲבַדְתֶּם אֱלֹהִים אֲחֵרִים, וְהִשְׁתַּחֲוִיתֶם, לָהֶם.  **יז** וְחָרָה אַף-יְהוָה בָּכֶם, וְעָצַר אֶת-הַשָּׁמַיִם וְלֹא-יִהְיֶה מָטָר, וְהָאֲדָמָה, לֹא תִתֵּן אֶת-יְבוּלָהּ; וַאֲבַדְתֶּם מְהֵרָה, מֵעַל הָאָרֶץ הַטֹּבָה, אֲשֶׁר יְהוָה, נֹתֵן לָכֶם.  **יח** וְשַׂמְתֶּם אֶת-דְּבָרַי אֵלֶּה, עַל-לְבַבְכֶם וְעַל-נַפְשְׁכֶם; וּקְשַׁרְתֶּם אֹתָם לְאוֹת עַל-יֶדְכֶם, וְהָיוּ לְטוֹטָפֹת בֵּין עֵינֵיכֶם.  **יט** וְלִמַּדְתֶּם אֹתָם אֶת-בְּנֵיכֶם, לְדַבֵּר בָּם, בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ, וּבְשָׁכְבְּךָ וּבְקוּמֶךָ.  **כ** וּכְתַבְתָּם עַל-מְזוּזוֹת בֵּיתֶךָ, וּבִשְׁעָרֶיךָ.  **כא** לְמַעַן יִרְבּוּ יְמֵיכֶם, וִימֵי בְנֵיכֶם, עַל הָאֲדָמָה, אֲשֶׁר נִשְׁבַּע יְהוָה לַאֲבֹתֵיכֶם לָתֵת לָהֶם--כִּימֵי הַשָּׁמַיִם, עַל-הָאָרֶץ."

**האם גם כיום אנו מרגישים כי העם היושב בארץ קשור באופן משמעותי לחקלאות ולמשמעויות העונתיות שלה? האם אנו מרגישים את אותו חיבור לאדמה שהרגישו החקלאים הישראליים בתקופות הקדומות?**

**ניתן להמשיך מכאן ל'מעגל תנ"ך'- לאחר שהקראנו את הפסוקים מהתנ"ך והראנו את השפה התרבותית של העם דרכו, ניתן לבחון את הקשר 'שלנו' לתנ"ך' והאם הוא חלק מהשפה התרבותית כיום?- ניתן להתייחס למונח 'עם הספר'- כינוי שכונו עם ישראל בעבר על ידי המוסלמים, האם גם כיום אנחנו 'עם הספר'? אם לא 'עם המה אנחנו?', מה מאפיין את העם הזה כיום?**

**תחנה 3: יחידת תרבוטבע (השפעת טבע הארץ על תרבותנו):**

המערך המלא ליחידה זו מופיע בחוברת למדריך, ובאתר תחת הכותרת 'רענון תכנים'.

היום כולו בסטף עוסק בקשר של הטבע והחקלאות לעם ישראל ולארץ ישראל- ועל כן יחידת תרבוטבע

היא חלק בלתי נפרד מהיום ויכולה להיכנס בכל חלקי היום לבחירת המדריך.

**תחנה 4: המערכה על עין כרם בתש"ח ופלוגת יהונתן: (תצפית על עין כרם)**

אנו צופים על שכונת 'עין כרם' שכונה שהחלה להתפתח אחרי מלחמת העצמאות (ניתן ממש לראות את בתי השכונה ואת בית החולים הדסה). במהלך המלחמה שכן במקום כפר ערבי והאזור כולו היה חלק מהקרבות של 'מערב העיר'. במהלך [קרבות עשרת הימים](https://he.wikipedia.org/wiki/%D7%A7%D7%A8%D7%91%D7%95%D7%AA_%D7%A2%D7%A9%D7%A8%D7%AA_%D7%94%D7%99%D7%9E%D7%99%D7%9D) (8-18/07/1948) כבש צה"ל את הכפרים בדרום מערב ירושלים, בהם עין כרם שנכבשה ב-18 ביולי על ידי "פלוגת יהונתן"אחרוני התושבים בכפר והלוחמים ששהו בו עזבו אותו בין 11 ל-16 ביולי, לאחר שכוחות צה"ל השתלטו על הגבעות השולטות על הכפר [בית מזמיל](https://he.wikipedia.org/w/index.php?title=%D7%91%D7%99%D7%AA_%D7%9E%D7%96%D7%9E%D7%99%D7%9C&action=edit&redlink=1) ו-[אל-חמאמה](https://he.wikipedia.org/w/index.php?title=%D7%90%D7%9C-%D7%97%D7%9E%D7%90%D7%9E%D7%94&action=edit&redlink=1) . לאחר מכן שוכנו בשרידי הכפר עולים רבים אשר מרביתם היו ניצולי שואה (כ150 משפחות).

האזור של עין כרם היה חלק מכל מערך הקרבות על הדרכים לירושלים ב1948, ועל כל השכונות בעיר החדשה.

פלוגת יונתן הייתה פלוגה ייחודית בתוך מערך הכוחות של 'ההגנה'. **פלוגת יהונתן** הייתה [פלוגה](https://he.wikipedia.org/wiki/%D7%A4%D7%9C%D7%95%D7%92%D7%94)  שהשתתפה ב[מערכה על ירושלים במלחמת העצמאות](https://he.wikipedia.org/wiki/%D7%94%D7%9E%D7%A2%D7%A8%D7%9B%D7%94_%D7%A2%D7%9C_%D7%99%D7%A8%D7%95%D7%A9%D7%9C%D7%99%D7%9D_%D7%91%D7%9E%D7%9C%D7%97%D7%9E%D7%AA_%D7%94%D7%A2%D7%A6%D7%9E%D7%90%D7%95%D7%AA). גילם הצעיר של לוחמיה ומספר נפגעיה הרב ייחד אותה משאר היחידות בגזרה. הפלוגה השתתפה בהגנה ובכיבוש [מוצבים](https://he.wikipedia.org/wiki/%D7%9E%D7%95%D7%A6%D7%91) וכפרים באזור ה[עיר](https://he.wikipedia.org/wiki/%D7%99%D7%A8%D7%95%D7%A9%D7%9C%D7%99%D7%9D) ובלמה ניסיונות של [שריוניות](https://he.wikipedia.org/wiki/%D7%A9%D7%A8%D7%99%D7%95%D7%A0%D7%99%D7%AA) ערביות לחדור ל[ירושלים המערבית](https://he.wikipedia.org/w/index.php?title=%D7%99%D7%A8%D7%95%D7%A9%D7%9C%D7%99%D7%9D_%D7%94%D7%9E%D7%A2%D7%A8%D7%91%D7%99%D7%AA&action=edit&redlink=1), ליד [נוטר-דם](https://he.wikipedia.org/wiki/%D7%A0%D7%95%D7%98%D7%A8%D7%93%D7%90%D7%9D_%D7%93%D7%94_%D7%96%27%D7%A8%D7%95%D7%96%D7%9C%D7%9D), מול [חומת העיר העתיקה](https://he.wikipedia.org/wiki/%D7%97%D7%95%D7%9E%D7%AA_%D7%94%D7%A2%D7%99%D7%A8_%D7%94%D7%A2%D7%AA%D7%99%D7%A7%D7%94). כמו כן כבשה פלוגת יהונתן את הכפרים [בית מזמיל](https://he.wikipedia.org/w/index.php?title=%D7%91%D7%99%D7%AA_%D7%9E%D7%96%D7%9E%D7%99%D7%9C&action=edit&redlink=1), [קריית יובל](https://he.wikipedia.org/wiki/%D7%A7%D7%A8%D7%99%D7%99%D7%AA_%D7%99%D7%95%D7%91%D7%9C) של היום, [חירבת אל חמאמה](https://he.wikipedia.org/w/index.php?title=%D7%97%D7%99%D7%A8%D7%91%D7%AA_%D7%90%D7%9C_%D7%97%D7%9E%D7%90%D7%9E%D7%94&action=edit&redlink=1), [יד ושם](https://he.wikipedia.org/wiki/%D7%99%D7%93_%D7%95%D7%A9%D7%9D) של היום, [עין כרם](https://he.wikipedia.org/wiki/%D7%A2%D7%99%D7%9F_%D7%9B%D7%A8%D7%9D) ו[מלחה](https://he.wikipedia.org/wiki/%D7%9E%D7%9C%D7%97%D7%94_(%D7%A9%D7%9B%D7%95%D7%A0%D7%94)). באוגוסט 1948 פורקה הפלוגה עקב שיעור האבידות הגבוה שסבלה. כיכר פלוגת יהונתן בירושלים נקראה על שמה. פלוגת יהונתן הוקמה ב[אפריל](https://he.wikipedia.org/wiki/%D7%90%D7%A4%D7%A8%D7%99%D7%9C) [1948](https://he.wikipedia.org/wiki/1948) על ידי [יהושע אריאלי](https://he.wikipedia.org/wiki/%D7%99%D7%94%D7%95%D7%A9%D7%A2_%D7%90%D7%A8%D7%99%D7%90%D7%9C%D7%99), מפקד ה[גדנ"ע](https://he.wikipedia.org/wiki/%D7%92%D7%93%D7%A0%22%D7%A2) ב[ירושלים](https://he.wikipedia.org/wiki/%D7%99%D7%A8%D7%95%D7%A9%D7%9C%D7%99%D7%9D) דאז, בהוראתו של מפקד מחוז ירושלים של ההגנה, [דוד שאלתיאל](https://he.wikipedia.org/wiki/%D7%93%D7%95%D7%93_%D7%A9%D7%90%D7%9C%D7%AA%D7%99%D7%90%D7%9C). האחרון קבע את שמה לציון יחסו אליה, כיחס [דוד](https://he.wikipedia.org/wiki/%D7%93%D7%95%D7%93) ל[יהונתן](https://he.wikipedia.org/wiki/%D7%99%D7%94%D7%95%D7%A0%D7%AA%D7%9F) ב[מקרא](https://he.wikipedia.org/wiki/%D7%9E%D7%A7%D7%A8%D7%90). הפלוגה הורכבה מ[נערים](https://he.wikipedia.org/wiki/%D7%A0%D7%A2%D7%A8) מתחת ל[גיל גיוס](https://he.wikipedia.org/w/index.php?title=%D7%92%D7%99%D7%9C_%D7%92%D7%99%D7%95%D7%A1&action=edit&redlink=1), שגויסו בשל מצב החירום והמחסור בכוח-אדם לוחם, וכן מנערים שהיו בגדנ"ע.

**מה גורם לילדים צעירים מתחת לגיל גיוס לעזור הכל ולהצטרף למערכה? מה עובר להם בראש? על מה הם חושבים? על מה הם נלחמים?**

**האם אנחנו (שנמצאים פחות או יותר בגילם של אותם לוחמים בני 16) מרגישים את אותו החיבור למקום שהם הרגישו. האם היינו מוכנים לעזור את חיי היומיום שלנו ברגע זה? לשם איזה ערך?**